fe82e2e0f29b72a9ae5154b5fc00602a
Hvad betyder det, at I opgraderer jeres netværk?
telia.dk
2021.10

Opgraderingen af Telias netværk betyder, at vi gradvist udfaser 3G netværket fra april 2021 for bedre at kunne udnytte de nyere og hurtigere 4G- og, på sigt, 5G netværk.



f985e560e2a2b43173915d64b197f69c
Hvor kan jeg læse mere om opgraderingen af Telias netværk?
telia.dk
2021.10

Du kan læse den udsendte pressemeddelelse om opgraderingen [her](/om-telia/presserum/).



fe1c4aa033b9cd1cd9ffcef0b88aad5a
Hvornår kommer udfasningen af 3G til at finde sted?
telia.dk
2021.10

Udfasningen vil ske som en gradvis proces, hvor der langsomt skrues ned for 3G fra april 2021. Samtidig øger vi kapaciteten på 4G netværket, så kundeoplevelsen bliver forbedret.



06dbf167b2d02208a1b46e6d9b1453e7
Hvad er 4G tale?
telia.dk
2021.10

4G tale kaldes også også VoLTE (Voice over LTE). LTE er betegnelsen for moderne netværk som 4G og det kommende 5G. For at en telefon kan bruges til tale over 4G, skal den være konstrueret til det. 4G tale er IP-telefoni, der adskiller sig fra de ældre teknologier, som 3G nettet bruger til taletelefoni.



70acfd2234a6b8103bb50feb9c8db9f9
Hvad er fordelen ved at bruge 4G?
telia.dk
2021.10

Tale over 4G (VoLTE) giver dig en bedre tale-kvalitet, kortere opkaldstid, lavere batteriforbrug og hurtigere dataforbindelse. Du vil altså få en bedre oplevelse, når du anvender 4G netværket, end du gør med de ældre 2G- og 3G netværk.



277da3b16283f25b1c41fdb86eccfee5
Hvad bør jeg gøre for at forberede mig på opgraderingen af netværket?
telia.dk
2021.10

De fleste danskere har allerede telefoner, der understøtter 4G og 4G tale, og de behøver dermed ikke foretage sig noget i forbindelse med opgraderingen af netværket. Telefonerne vil automatisk benytte 4G netværket. Hvis du er i tvivl, anbefaler vi, at du undersøger, om din telefon understøtter 4G tale (VoLTE). Du kan se, om din telefon er 4G kompatibel i vores oversigt nederst her på siden.



dfd17fb19c8b474fa8ba06dc92386f98
Hvordan ved jeg, om min telefon er 4G tale (VoLTE) kompatibel?
telia.dk
2021.10

Du kan se en liste over 4G tale (VoLTE) kompatible telefoner nederst her på siden.



87d8f71fc851b592a1c996134df9bb29
Min virksomhed har kun 3G kompatible telefoner – hvad betyder det for mig?
telia.dk
2021.10

Jeres telefoner vil stadig kunne anvende 2G til tale og data. I vil dog opleve en lavere hastighed på dataanvendelse. Vi anbefaler derfor, at I overvejer at opgradere til 4G kompatible enheder.



f9080ca6002ce4ee802511241170267d
Kan jeg stadig tale og bruge data over 2G?
telia.dk
2021.10

Ja, men du vil ikke kunne tale *og* bruge data på samme tid. Det er ikke muligt på 2G netværket.



37981eae05bed1fad45f5e4e3091f3e8
Kan Telia anbefale en god telefon, der er 4G kompatibel?
telia.dk
2021.10

Ja, du er altid velkommen til at kontakte vores kundeservice, som kan rådgive dig om, hvilken 4G kompatibel telefon, der er den bedste løsning for dig og din virksomhed.



c2c465222562af0f743d36d259501d35
Bør jeg låse min telefon til 4G for ikke at miste signal?
telia.dk
2021.10

Nej, det vil ikke være nødvendigt. Din telefon foretrækker 4G forbindelsen automatisk og vil kun bruge 2G, hvis 4G forbindelsen bliver utilstrækkelig.



ea5340046d85aca8fff4399c6f1ce397
Hvis jeg har et M2M kort, hvordan ved jeg så, om det kan understøtte 4G?
telia.dk
2021.10

Hvorvidt M2M kortet kan bruges på 4G afhænger af det udstyr, kortet anvendes til. Vi anbefaler derfor, at du undersøger, om jeres udstyr understøtter 4G. Er du i tvivl, kan du kontakte kundeservice eller din tilknyttede Account Manager for vejledning.



ba7d4ee79d79b5ff0b967b358bd08acf
Får jeg en mere stabil og hurtigere forbindelse på 4G?
telia.dk
2021.10

Vores 4G netværk har større kapacitet end 2G- og 3G netværkene og vil derfor kunne rumme flere brugere. Det betyder, at det vil være mere stabilt og hurtigere at anvende 4G.



4768dfd048e14cc9a107eff5842f89d4
Går opgraderingen ud over mine services/tilvalg som f.eks. Status, Spotify, Fast IP og Touchpoint?
telia.dk
2021.10

Går opgraderingen ud over mine services/tilvalg som f.eks. Status, Spotify, Fast IP og Touchpoint?



ffa26a93c602ae485ce6c545c7bfbee9
Hvad sker der, hvis jeg tager til et land, der ikke har 4G?
telia.dk
2021.10

Der vil ikke være nogen ændringer, når du rejser til et andet land.



243e79b7a4a16b5462a94946c67dc02d
Bruger 4G mere data end 3G?
telia.dk
2021.10

Nej, 4G bruger ikke mere data end 3G. Det er samme mængde data, der bliver brugt. Dataene bliver blot flyttet hurtigere.



a9a93cdbc79f023481983060496b6eb2
Hvorfor udfaser i 3G først og ikke 2G?
telia.dk
2021.10

2G anvendes blandt andet i M2M udstyr. Derfor fortsætter 2G netværket.



59c3f5b7889649039cfed7d1cbabfe2e
Hvad gør jeg, hvis mit signal er helt forsvundet?
telia.dk
2021.10

Ingen kunder burde opleve helt at miste signalet i forbindelse med opgraderingen af netværket. Skulle du opleve at miste dit signal, anbefaler vi, at du kontakter kundeservice.



4be78967205bd46427d7d2e7f0d92db8
Vores firma har DataNet 3G Mobil Back-up, hvad sker der med det?
telia.dk
2021.10

Telia vil i løbet af 2020 kontakte berørte kunder med henblik på opgradering til 4G.


